**FSV UCM**

**Excelentný tvorivý tím**

Excelentný tvorivý tím spravidla pozostáva optimálne z 3 – 5 (výnimočne dvoch) vysokoškolských učiteľov a vedeckých pracovníkov zamestnaných na FSV UCM na ustanovený týždenný pracovný čas pôsobiacich v určitej oblasti výskumu (OV) (resp. v niekoľkých OV, ak ide o interdisciplinárny výskum). Najmenej jeden člen tímu musí byť mladší ako 35 rokov (mladší člen tímu) a musí sa podieľať na časti excelentných výstupov tímu. Aspoň jeden člen tímu musí školiť aspoň jedného doktoranda/-ku. Jedna osobnosť môže byť členom len jedného excelentného tvorivého tímu.

Tím sa musí preukázať ako tvorivá skupina s vymedzeným vedeckým zameraním a medzinárodne uznávanými výstupmi. Tím by mal tvoriť aj vedeckú školu, a musí sa preto sústavne podieľať na doktorandskom vzdelávaní. Tím deklaruje, v ktorej oblasti výskumu OV pôsobí a do ktorých kategórií výskumu (research fields) patria jeho výstupy podľa členenia Incites ESI https://esi.clarivate.com/BaselineAction.action. V prípade interdisciplinárneho výskumu je možné vyznačiť iba prevládajúcu oblasť. Členovia tímu by mali mať aj spoločné tvorivé výstupy (publikácie, projekty, a pod).

Tím by mal deklarovať výsledky výskumu na špičkovej medzinárodnej úrovni (podľa kritérií ostatnej komplexnej akreditácie A) popri aktivitách podávania a úspešnosti domácich i zahraničných grantov, ohlasov a ocenení výskumnej činnosti.

Medzi excelentné tvorivé tímy môžu byť zaradené tímy, ktoré sa vedia preukázať excelentnými a medzinárodne uznávanými výsledkami v nižšie uvedených kategóriách.

1. **Kategória „významná publikačná činnosť“ členov tímu**

**„Atribút výstupov“ (**podľa kritérií ostatnej komplexnej akreditácie A**):**

* Vedecké monografie zásadného významu pre oblasť výskumu, vedecké monografie vydané v svetovom jazyku v zahraničnom vydavateľstve registrované podľa vyhlášky AAA
* Vedecké štúdie evidované v profesijných databázach, resp. publikované v časopisoch s IF ≥ 0.7IFM, ktoré napĺňajú kritériá karentovaných časopisov alebo sú karentovanými časopismi
* Kapitoly vo vedeckých monografiách zásadného významu pre oblasť výskumu, resp. vo vedeckých monografiách vydaných vo svetovom jazyku v zahraničnom vydavateľstve (minimálny rozsah 1 AH).
* Kritické preklady textov z cudzích a klasických jazykov s rozsiahlym poznámkovým aparátom, predslovom so zásadným vplyvom pre oblasť výskumu
* Recenzované vedecké štúdie vo vedeckých  zborníkoch zo svetových kongresov venovaných oblastiam výskumu

Tím musí preukázať výstupy aspoň v troch indikátoroch tejto kategórie:

* ***Vysoko citované publikácie členov tímu za posledných 10 rokov ich výskumnej činnosti***
* Na určenie porovnávacieho základu citačných indikátorov v jednotlivých oblastiach výskumu sa použijú „kategórie výskumu“ (research fields) podľa Field Baselines / Percentiles v Incites Essential Science Indicators https://esi.clarivate.com/BaselineAction.action. Citovanosť predkladanej významnej publikácie má spravidla presiahnuť priemernú prahovú hodnotu počtu SCI citácií podľa WOS Incites ESI Field Baselines / SCOPUS (s vylúčením samocitácií) (hodnota pre stĺpec „All years“). Ak má vedecký tím N členov, mal by sa preukázať najmenej N/2 takými publikáciami (resp. (N-1)/2 pri nepárnom počte členov). Pre každú takú publikáciu navrhovatelia uvedú stručne, v čom spočíva význam publikácie (2 - 4 vety).
* ***Vysoko citované publikácie členov tímu publikované za posledných 5 rokov***
* Tieto publikácie musia mať adresu univerzity. V prípade vedecky orientovaného tímu musí ísť o práce, ktorých citovanosť spravidla presahuje prahovú hodnotu 10 pre priemernú hodnotu počtu citácií za posledných 5 rokov v danej oblasti podľa WOS Incites ESI Field Baselines / SCOPUS. Vedecky orientovaný tím s N členmi by mal preukázať najmenej 2xN takých publikácií za hodnotené obdobie. Aspoň na dvoch z nich musí byť autorom či spoluautorom mladší člen tímu. Excelentný technický tím s N členmi by mal preukázať najmenej N takých publikácií za hodnotené obdobie. Aspoň na jednej z nich musí byť autorom, či spoluautorom, mladší člen tímu.
* **Publikácie doktorandov školených v tíme za posledných 5 rokov**
* Uvádzajú sa práce indexované vo WOS alebo SCOPUS skončených alebo školených doktorandov tímu, pri časopiseckých s uvedením kvartilu WOS (SCOPUS) a ich citačný ohlas. Tím musí vykázať publikácie v tejto kategórii.
* **Knižné diela členov tímu, monografie a kapitoly v monografiách**
* Uvádzajú sa práce vydané za posledných 5 rokov v kvalitných vydavateľstvách a ohlasy na ne. Pre každú takú publikáciu navrhovatelia uvedú stručne, v čom spočíva význam publikácie (2 - 4 vety).

1. **Kategória „medzinárodná prezentácia tímu“**

Tím musí preukázať excelentné počiny aspoň v dvoch indikátoroch tejto kategórie. Význam výstupov sa posudzuje v hodnotiacej komisii, využívajú sa pritom aj kritériá pre výstupy kategórie A podľa kritérií KA. Hodnotené indikátory sú nasledovné:

* Pozvané prednášky členov tímu na významných medzinárodných kongresoch.
* Účasť na medzinárodných grantoch ako vedúce alebo partnerské pracovisko, najmä v rámci grantov rámcových programov EÚ, ŠF (napr. Interreg a iné) a iných medzinárodných schém.
* Člen tímu je členom v orgánoch svetových vedeckých alebo umeleckých spoločností.

**„Atribút ocenenia“**

1. ***Celkový počet citácií v hodnotenom období na 10% najcitovanejších prác akademických zamestnancov za celé obdobie ich tvorivej činnosti podľa WOS alebo iných relevantných databáz***

Kritérium sa hodnotí prepočítaním celkového počtu citácii 10 % hodnotených zamestnancov pripadajúcich na jedného hodnoteného zamestnanca.

Hodnotenie:

A: 5 a viac citácií

1. **rozsah a výsledky doktorandského štúdia**
2. **kvalita akademických zamestnancov**

Významné diela - publikácie akademických zamestnancov za celé obdobie ich činnosti citované najmenej 20-krát(s vylúčením autocitácií), domáce a zahraničné patenty, realizované patenty, unikátne technické diela, nové technológie, unikátne diagnostické a liečebné metódy, unikátne vedecké výsledky súvisiace s kultúrnym dedičstvom Slovenska. Iné mimoriadne počiny, ktoré preukazujú, že na fakulte aktívne pôsobia osobnosti medzinárodného významu vo vedeckej práci.

1. **objem finančných prostriedkov (grantov) získaných na projekty riešené na fakulte v hodnotenej oblasti v hodnotenom období**

**Hodnotenie:**

A: na jedného akademického zamestnanca pripadá najmenej 1000 EUR,

1. ***Ocenenia a vyznamenania, vyžiadané prednášky, členstvo, poverenia z externého prostredia***

* Získanie významnej medzinárodnej vedeckej, umeleckej alebo športovej ceny (ocenenia).
* Citácie evidované databázach WOS, SCI, resp. v kategórii výstupov A.
* Členstvo v redakčnej rade časopisu v kategórii výstupu A.
* Recenzovanie vedeckých príspevkov a monografií v kategórii výstupov A.
* Pozvaná prednáška na svetových kongresoch alebo medzinárodných konferenciách.
* Členstvo v svetových , resp. európskych profesijných organizáciách.
* Členstvo v programovom výbore svetového kongresu alebo medzinárodnej konferencie.
* Poverenie zorganizovať medzinárodné podujatie, resp. medzinárodný kongres alebo medzinárodnú konferenciu.
* Expertná činnosť pre medzinárodné inštitúcie
* Národná cena